钦定古今图书集成/明伦汇编/氏族典/第392卷 > 李承之
## 钦定古今图书集成/明伦汇编/氏族典/第392卷 > 李承之

按《宋史李迪传》：“迪子承之，字奉世，中进士第，调明州
司法参军。郡守任情枉法，人莫敢忤，承之独毅然力
争之。守惮其言，尝建免役议，王安石见而称之。熙宁
初，以为条例司检详文字，改京官，检正中书刑房，察
访淮、浙常平农田水利差役事，加集贤校理，又察访
陜西。时郡县昧于奉法，敛羡馀过制，承之悉栽正其”
数。迁集贤殿修撰，擢宝文阁待制，纠察在京刑狱，出
知延州，入权三司使。蔡确治相州狱，多引朝士，承之
为帝言其险颇之状，帝始悟。进枢密直学士，坐补吏
不当，降待制、知汝州。未几，为陕西都转运使，召拜给
事中、吏部侍郎，复以枢密直学士知青州，历应天府河阳、陈郓扬州而卒。